Jandarmeria a dat aproape 100 de amenzi după protestul de sâmbătă, din Bucureşti.
Jandarmeria Capitalei a anunțat că au aplicat 83 de amenzi după protestul organizat sâmbătă în București. Potrivit Jandarmeriei, valoarea totală a sancțiunilor aplicate ajunge la 38.600 de lei.
Amenzile au fost date pentru încălcarea legislației cu privire la prevenirea și combaterea efectelor pandemiei de COVID-19, a legii privind organizarea și desfășurarea adunărilor publice, dar și pentru tulburarea ordinii și liniștii publice.De asemenea, a fost întocmit un act de constatare privind săvârșirea infracțiunii de port sau folosire fără drept de obiecte periculoase.Jandarmii anunță că vor continua vizionarea imaginilor pentru identificarea și sancționarea altor fapte antisociale comise.Câteva sute de de persoane care contestă retricțiile impuse de autorități s-au strâns sâmbătă după-amiaza în Piața Universității din București. Participanții au plecat apoi spre Piața Victoriei și Palatul Parlamentului.